*Nacrt prijedloga*

Na temelju članka 4. stavka 1. Zakona o naseljima (Narodne novine broj 54/88) i članka 33. Statuta Grada Velike Gorice (Službeni glasnik Grada Velike Gorice broj 01/2013), Gradsko vijeće Grada Velike Gorice na \_\_\_\_\_\_ sjednici, održanoj \_\_\_\_\_\_\_\_\_\_ , donijelo je

**ODLUKU**

**o izdvajanju dijela naselja Lazi Turopoljski i pripajanju istog naselju Mraclin**

**Članak 1.**

Ovom Odlukom određuju se nove granice naselja Lazi Turopoljski i Mraclin.

**Članak 2.**

Dio područja naselja Lazi Turopoljski izdvaja se i pripaja području naselja Mraclin.

**Članak 3.**

Dio područja iz članka 2. koji se izdvaja nalazi se u k.o. Mraclin, omeđen početkom istočne međe k.č.br. 1317/8, nastavlja u pravcu juga preko k.č.br. 2430/4 i zapadnih međa k.č.br. 2455 i 2456 do istočne međe k.č.br. 1795/2; skreće sjeverno preko istočnih međa k.č.br. 1795/2, 1795/1, 1790, 1789, 1788, 1787, 1786, 1785 i 1784/2 i 1783; dalje u pravcu zapada preko sjevernih međa k.č.br. 1783 i 1782 do istočne međe na k.č.br. 1317/9; istočnom međom k.č.br. 1317/9 u pravcu juga do tromeđe granice naselja Mraclin - Lazi Turopoljski - Buševec te dalje granicom naselja u pravcu sjevera do početne točke.

**Članak 4.**

Sastavni dio ove Odluke je pregledna karta mjerila 1:10000.

**Članak 5.**

Grad Velika Gorica dostavit će Državnoj geodetskoj upravi, Područni ured za katastar Zagreb, Odjel za katastar nekretnina Velika Gorica, Odluku o izdvajanju dijela naselja Lazi Turopoljski i pripajanju istog naselju Mraclin, te podatke o granicama područja naselja pogodne za upis u Registar prostornih jedinica.

**Članak 6.**

Granice područja naselja, Državna geodetska uprava, Područni ured za katastar Zagreb, Odjel za katastar nekretnina Velika Gorica unijet će u Registar prostornih jedinica.

**Članak 7.**

Ova Odluka stupa na snagu osmog dana nakon objave u Službenom glasniku Grada Velike Gorice.

Klasa:

Urbroj:

Velika Gorica, \_\_\_\_\_\_\_\_\_\_

**PREDSJEDNIK GRADSKOG VIJEĆA**

**Tomo Vidović**

